Source: http://www.finlex.fi/fi/laki/ajantasa/kumotut/1991/19910678
Timestamp: 2019-04-21 23:22:51+00:00
Document Index: 17933321

Matched Legal Cases: ['§\n4', '§ 1', '§ 3', '§ 4', '§4', '§ 6', '§ 8', '§ 10', '§ 12', '§ 14', '§ 15', '§ 16']

Kumottu säädös Asetus mittatekniikan keskuksesta (kumoutunut) 678/1991 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 12.4.1991/678
12.4.1991/678
Asetus mittatekniikan keskuksesta (kumoutunut)
Tämä asetus on kumoutunut 1.1.2015 alkaen. Ks. L Teknologian tutkimuskeskus VTT:n ja Mittatekniikan keskuksen muuttamisesta osakeyhtiöksi 762/2014 6 §.
Kauppa- ja teollisuusministerin esittelystä säädetään mittatekniikan keskuksesta 14 päivänä joulukuuta 1990 annetun lain (1149/90) 2 ja 5§:n nojalla:
Mittatekniikan keskuksen tehtävät
Mittatekniikan keskuksesta annetun lain (1149/91) 1§:ssä säädettyjen tehtävien lisäksi mittatekniikan keskuksen tulee:
1) seurata yleistä kehitystä toimialallaan ja tehdä esityksiä toimialansa lainsäädännön kehittämiseksi;
2) suorittaa toimialaansa koskevia selvityksiä, osallistua alansa tutkimustoimintaan ja antaa lausuntoja toimialaansa liittyvistä kysymyksistä;
3) harjoittaa toimialaansa kuuluvaa julkaisu- ja tiedotustoimintaa ja osallistua alansa koulutustoimintaan; sekä
4) seurata kansainvälistä kehitystä ja pitää yhteyttä kotimaisiin ja ulkomaisiin viranomaisiin ja laitoksiin.
1 a § (22.12.2005/1193)
Akkreditointijärjestelmään liittyvistä tehtävistä huolehtii kansallisena akkreditointielimenä mittatekniikan keskuksen akkreditointiyksikkö (FINAS-akkreditointipalvelu).
1 momentti on kumottu A:lla 22.12.2005/1193.
Jollei 4 a §:ssä toisin säädetä, Mittatekniikan keskuksen johtokunnan tehtävänä on sen lisäksi, mitä mittatekniikan keskuksesta annetussa laissa (1149/1990) säädetään:
1) asettaa tavoitteet keskuksen toiminnalle sekä päättää keskuksen strategiasta, merkittävistä linjauksista ja laajoista hankkeista;
2) ohjata ja valvoa keskukselle asetettujen tavoitteiden toteutumista;
3) päättää keskuksen tulo- ja menoarvioehdotuksesta sekä toiminta- ja taloussuunnitelmasta;
4) hyväksyä ja allekirjoittaa tulossopimus ja tilinpäätös yhdessä keskuksen ylijohtajan kanssa; sekä
5) käsitellä muut merkittävät asiat, jotka ylijohtaja saattaa johtokunnan käsiteltäväksi.
(23.9.2010/828)
3–4 § on kumottu A:lla 23.9.2010/828.
Akkreditointiasiain valtuuskunta (22.12.2005/1193)
4 a § (22.12.2005/1193)
Akkreditointiasiain valtuuskunnan tehtävänä on sen lisäksi, mitä mittatekniikan keskuksesta annetussa laissa säädetään, erityisesti:
1) asettaa akkreditointijärjestelmään liittyviä tehtäviä koskevat tavoitteet sekä päättää akkreditointiyksikön toimintalinjoista;
2) ohjata ja valvoa akkreditointiyksikölle asetettujen tavoitteiden toteutumista;
3) valvoa akkreditointiyksikön taloutta.
Valtuuskunta voi käsitellä myös muita merkittäviä akkreditointiyksikköä koskevia asioita, jotka yksikön päällikkö saattaa valtuuskunnan käsiteltäviksi.
Valtuuskunta toimii yhteistyössä mittatekniikan keskuksen johtokunnan kanssa, jos 1 tai 2 momentissa mainittu asia on tarpeen käsitellä osana keskuksen ohjausta ja valvontaa.
4 b–4 c §
4 b–4 c § on kumottu A:lla 23.9.2010/828.
4 d § (23.9.2010/828)
Akkreditointijärjestelmän sekä vaatimustenmukaisuuden arviointipalvelujen luotettavuuden ja kansainvälisen hyväksyttävyyden edistämiseksi toimii lisäksi työ- ja elinkeinoministeriön yhteydessä vaatimustenmukaisuuden arviointiasiain neuvottelukunta, josta säädetään vaatimustenmukaisuuden arviointiasiain neuvottelukunnasta annetussa valtioneuvoston asetuksessa (977/2005).
Mittatekniikan keskuksen organisaatio ja henkilöstö (22.12.1994/1377)
5 § (22.12.1994/1377)
Mittatekniikan keskuksen päällikkönä on ylijohtaja, jolla on professorin arvonimi. Lisäksi keskuksessa on muuta virkasuhteista ja työsopimussuhteista henkilöstöä. (20.1.2005/14)
Ylijohtaja valvoo ja kehittää Mittatekniikan keskuksen toimintaa. Hän vastaa keskuksen toiminnan tuloksellisuudesta ja tavoitteiden saavuttamisesta sekä raportoi niistä vuosittain työ- ja elinkeinoministeriölle. (23.9.2010/828)
Mittatekniikan keskuksen johtotehtävissä olevat vastaavat heidän johdettavakseen kuuluvan toiminnan kehittämisestä ja tuloksellisuudesta.
6 § (22.12.1994/1377)
6 § on kumottu A:lla 22.12.1994/1377.
7 § (22.12.2005/1193)
Mittatekniikan keskukselle kuuluvat asiat ratkaisee johtokunta, akkreditointiasiain valtuuskunta, ylijohtaja, akkreditointiyksikön päällikkö tai muu virkamies, jolle toimivalta on työjärjestyksen mukaan annettu.
Päätökset tehdään esittelystä, jollei työjärjestyksessä toisin määrätä.
8 § (22.12.2005/1193)
Ylijohtaja voi ottaa yksittäistapauksessa ratkaistavakseen muun kuin akkreditointijärjestelmään liittyvän tai akkreditointeja koskevan asian, joka muutoin olisi hänen alaisensa ratkaistavana.
Virkojen kelpoisuusvaatimukset ja täyttäminen sekä työsopimussuhteisen henkilöstön ottaminen
9 § (20.1.2005/14)
Ylijohtajalta vaaditaan ylempi korkeakoulututkinto, hyvää perehtyneisyyttä keskuksen toimialaan, käytännössä osoitettua johtamistaitoa sekä johtamiskokemusta.
Välittömästi ylijohtajan alaisen tulosyksikön päälliköltä vaaditaan ylempi korkeakoulututkinto, käytännössä osoitettua johtamistaitoa ja hyvää perehtyneisyyttä viran tehtäväalaan.
10 § (23.9.2010/828)
Ylijohtajan nimittää valtioneuvosto. Välittömästi ylijohtajan alaisen tulosyksikön päällikön nimittää johtokunta.
Akkreditointiyksikön päällikön ja hänen sijaisensa nimittää kuitenkin akkreditointiasiain valtuuskunta.
Muun henkilöstön nimittää tai ottaa ylijohtaja, jollei työjärjestyksessä toisin määrätä
Ylijohtajan sijainen (20.1.2005/14)
11 § (20.1.2005/14)
Ylijohtajan ollessa estynyt hänen sijaisenaan toimii johtokunnan määräämä virkamies.
12 § (17.5.2000/455)
12 § on kumottu A:lla 17.5.2000/455.
13 § (22.12.2005/1193)
13 § on kumottu A:lla 22.12.2005/1193.
Mittatekniikan keskuksen virkamies tai muu sen henkilöstöön kuuluva ei saa omistaa eikä johtaa keskuksen toimialaan kuuluvaa yritystä, liikettä tai laitosta eikä muutoinkaan olla siinä siten osallisena, että hän tulee virkamiesten esteellisyyttä koskevien säännösten mukaan toiminnassaan esteelliseksi. Hän ei myöskään saa omistaa patentti- tai mallioikeutta keskuksen toimialaan kuuluvassa yrityksessä, liikkeessä tai laitoksessa käytettävään koneeseen, laitteeseen, valmistusmenetelmään tai malliin.
Mittatekniikan keskuksen virkamies tai muu sen henkilöstöön kuuluva ei saa ilman ylijohtajan kirjallista lupaa antaa yksityistä asiantuntijalausuntoa keskuksen toimialaan kuuluvalta alalta. Lupa voidaan myöntää, jos lausunnon antaminen ei ole ristiriidassa asianomaisen virka- tai työtehtävien kanssa. (20.1.2005/14)
15 § (21.5.1999/694)
15 § on kumottu A:lla 21.5.1999/694.
Tämän asetuksen täytäntöön panemiseksi voidaan ryhtyä tarpeellisiin toimenpiteisiin ennen sen voimaantuloa.
22.12.1994/1377:
Mittatekniikan keskuksen johtokunta, joka on asetettu 15.6.1994 ja 14.6.1997 väliseksi ajaksi, jatkaa toimikautensa loppuun.
5.12.1997/1089:
Täytettäessä virkaa, joka on julistettu haettavaksi tai jonka avoinna olemisesta on ilmoitettu ennen tämän asetuksen voimaantuloa, noudatetaan tämän asetuksen 9 ja 10 §:n säännöksiä sellaisina kuin ne ovat olleet voimassa tämän asetuksen voimaan tullessa.
17.5.2000/455:
20.1.2005/14:
Tämä asetus tulee voimaan 1 päivänä helmikuuta 2005.
22.12.2005/1193:
23.9.2010/828:
Tämä asetus tulee voimaan 30 päivänä syyskuuta 2010.
Mittatekniikan keskuksen tehtävät 1 § 1 a § Johtokunta 2 § 3–4 §Akkreditointiasiain valtuuskunta 4 a § 4 b–4 c §4 d § Mittatekniikan keskuksen organisaatio ja henkilöstö 5 § 6 § Asioiden ratkaiseminen7 § 8 § Virkojen kelpoisuusvaatimukset ja täyttäminen sekä työsopimussuhteisen henkilöstön ottaminen9 § 10 § Ylijohtajan sijainen 11 § 12 § Erinäiset säännökset13 § 14 § 15 § 16 § Muutossäädösten voimaantulo ja soveltaminen:22.12.1994/1377:5.12.1997/1089:21.5.1999/694:17.5.2000/455:20.1.2005/14:22.12.2005/1193:23.9.2010/828: